મહુવા તાલુકાના આંગલધરા ગામે ચાલતી આંગલધરા દૂધ ઉત્પાદક સહકારી મંડળીના વહીવટ બાબતે છેલ્લા કેટલાક વર્ષોથી વિવાદ ચાલતો હતો જેમાં હાલનાં આંગલધરા ગામના સરપંચ દિનેશ જગુભાઇ પટેલ દ્વારા ઘણા વખતથી દૂધ મંડળીના સભાસદ બનવા માટેની અરજી દૂધ મંડળીમાં કરી હતી પરંતુ તેમને ઇરાદાપૂર્વક બહાના કાઢી સભાસદ બનાવતા ન હતા અને મંડળીના હોદ્દેદારો દ્વારા શેર ભંડોળના નિયમની વાતો કરવામાં આવી હતી, જેને લઇને ગામના સરપંચ દિનેશભાઇએ જિલ્લા રજિસ્ટ્રારના દ્વાર ખખડાવી જિલ્લા રજિસ્ટરને લેખિત ફરિયાદ કરવામાં આવી હતી.